als_Latn dik_Latn sag_Latn
Këtu mund të përcillni pa pengesa teknike “bombën 13” (VIDEO)
Transmetimi i bombës së 13 të LSDM-së, në disa kanale po përcillet me pengesa teknike. “Lajmpress.com” ju sjell linkun nga You Tube ku mund ta përcillni pa probleme bombën numër 13.
Zaev publikoi biseda për të cilat thotë se janë mes Gruevskit dhe Janakievskit, për parcelat ndërtimore në Vodno. “Do të dëgjoni se si Gruevski kërkon nga Janakievski që disa parcela të regjistrohen në emër të një kompanie në Belize, ku drejtor është kumbara i tij, Stavrevski. DO të dëgjoni se si ai kërkon që të jetë në majë dhe të mos ketë parcela tjera mbi të”, tha Zaev.
Më pas u lëshuan disa incizime, për të cilat Zaev tha se janë biseda mes Gruevskit dhe Janakievskit. Ata bisedojnë me fjalor të “koduar”, duke eskivuar përdorimin e termeve konkrete.
“Çka u bë me VT, atë që biseduam. Mbi linjën apo nën linjën. A është në maje, apo teposhtë”, dëgjohet duke thënë në disa vende zëri i Gruevskit.
“Është në të djathtë aty mbaron kanali”, përgjigjet zëri i Janakievskit duke kërkuar që më konkretisht të flasin kur të takohen.
“Kur të ndalesh atje, pastaj në të djathtë, apo”, pyet prap Gruevski.
Zaev tha se kjo është edhe një dëshmi se Gruevski ka shkelur Kushtetutën, ligjet dhe fatet njerëzore. “Ai nuk dëshiron ta kuptoje se populli nuk i beson më, për shkak të krejt asaj që u ka bërë atyre 450 mijë qytetarëve, që kanë qenë të detyruar ta lëshojnë vendin. Ne kemi premtuar se Nuk do t’i lejojmë Gruevskit që edhe më tej të gënjejë qytetarët”, tha Zaev.
als_Latn als_Latn als_Latn als_Latn als_Latn als_Latn als_Latn als_Latn